
“ВЕЛИКО СРЦЕ ДЕЦЕ СРБИЈЕ”

Традиција обележавања Дечије недеље у свету и код нас мери се деценијама. Дечија недеља је први пут обележена 1934. године на предлог организације Пријатељи деце Србије, а 1987. године  дефинисана је  Законом о друштвеној бризи о деци. Манифестација Дечија недеља се сваке године одржава у месецу октобру, са циљем скретања пажње јавности на децу и младе, на дете као носиоца права, на потребе деце у породици, друштву и локалној заједници, на њихово право да одрастају у што бољим условима, на једнаке шансе за развој и остварење потенцијала.
Активности које ће се реализовати имају за циљ афирмисање другарства, различитости, неговање дечјег стваралаштва,  поштовање права детета кроз заједничке активности деце, наставника, породице и друштвене средине.
Дечија недеља је прилика да се кроз активности и садржаје остварују дечија права, уважава индивидалност сваког детета и његова потреба за игром и стваралаштвом.
Често заборављамо да је деци најпотребнија љубав како би се јачало њихово самопоуздање и самопоштовање. Стабилни односи, пуни љубави  и подршке, неопходни су за дечији развој. Кроз све те односе, дете учи како да размишља, комуницира, изражава и спознаје своје емоције и развија социјалне вештине, зато, хајде да сви заједно ове недеље делимо љубав, срећу, радост... 

Активности које нам предстоје у оквиру Дечије недеље су следеће:

ПОНЕДЕЉАК, 02. 10. 2023.
·  ПРОМОЦИЈА АКТИВНОСТИ И ПРОГРАМА ДЕЧИЈЕ НЕДЕЉЕ
· [bookmark: _Hlk146790028]„ВЕШТЕ РУКЕ“ – ИЗРАДА НАКИТА, ИГРАЧАКА И ДРУГИХ ПРЕДМЕТА (1. циклус после 4. часа, 2. циклус после 5. часа)

УТОРАК, 03. 10. 2023.
· „ОД СРЦА ДАЈЕМО“ – ХУМАНИТАРНО САКУПЉАЊЕ ОДЕЋЕ, ОБУЋЕ И ШКОЛСКОГ ПРИБОРА (1. циклус после 4. часа, 2. циклус после 5. часа)

СРЕДА, 04. 10. 2023.
· „С ЉУБАВЉУ СПРЕМЉЕНО“ – НАШЕ МАМЕ, БАКЕ СПРЕМАЈУ ЗА НАС УКУСНУ ХРАНУ И ПОСЛАСТИЦЕ У 12 ЧАСОВА – ХОЛ ШКОЛЕ

ЧЕТВРТАК, 05. 10. 2023.
· `` ТРКА ЗА СРЕЋНИЈЕ ДЕТИЊСТВО `` - КОВИН
· ДРУШТВЕНЕ И СПОРТСКЕ ИГРЕ УЧЕНИКА (1. циклус после 4. часа, 2. циклус после 5. часа)

ПЕТАК , 06. 10. 2023.
· СПОРТСКИ СУСРЕТ НАСТАВНИКА И УЧЕНИКА
· ОДБОЈКА – (мешовито) – ЕКИПА УЧЕНИКА – ЕКИПА НАСТАВНИКА 
(фискултурна сала –11 часова)
· ФУДБАЛ – ЕКИПА УЧЕНИКА – ЕКИПА НАСТАВНИКА – 12часова

          Пошто је ово Дечија недеља могуће су мале корекције према жељи деце.
Моле се запослени и ученици  да буду расположени и ,,максимално,, посвећени реализацији активности.

